Το συγκρότημα νεφών Ρο του Οφιούχου αποτελεί περιοχή σχηματισμού αστέρων στη Ζώνη Γκουλντ.
Η **Ζώνη Γκουλντ** αποτελεί ημιτελή δακτύλιο αστέρων στον Γαλαξία, και έχει έκταση 3.000 ετών φωτός, με κλίση προς το γαλαξιακό επίπεδο περίπου 16 με 20 μοίρες. Περιέχει πολλούς αστέρες τύπου ΟΒ και ενδεχομένως αποτελεί τον τοπικό σπειροειδή βραχίονα του Γαλαξία στον οποίο βρίσκεται ο Ήλιος, με τον Ήλιο να βρίσκεται σε απόσταση 325 ετών φωτός από το κέντρο του βραχίονα. Η ηλικία της ζώνης εκτιμάται σε 30 με 50 εκατομμύρια έτη, και άγνωστης προέλευσης. Το όνομα της προέρχεται από τον αμερικανό αστρονόμο Βενιαμίν Γκουλντ ο οποίος την περιέγραψε το 1879.

Εντός της ζώνης βρίσκονται οι αστέρες πολλών αστερισμών όπως παρακάτω:

|  |  |
| --- | --- |
| ο Κηφεύς | η Σαύρα |
| ο Περσέας | ο Ωρίωνας |
| ο Μέγας Κύων | η Πρύμνη |
| η Ιστία | η Τρόπις |
| ο Σταυρός του Νότου | ο Κένταυρος |
| ο Λύκος | ο Σκορπιός (μαζί με τον σύνδεσμο Σκορπιού-Κενταύρου) |

Το τμήμα του Γαλαξία το οποίο είναι ορατό από τη Γη περνά μέσα από πολλούς από αυτούς τους αστερισμούς.

Οι περιοχές γέννησης των αστέρων που βρίσκονται σε αυτήν την περιοχή περιλαμβάνουν το νεφέλωμα του Ωρίωνα και τα μοριακά νέφη του Ωρίωνα, τον σύνδεσμο Σκορπιού-Κενταύρου, τον Κηφέα OB2, Περσέα OB2, και τα μοριακά νέφη του Ταύρου-Ηνιόχου. Το μοριακό νέφος του Όφεως στο οποίο βρίσκονται οι περιοχές σχηματισμού αστέρων W40 και Νότιος Όφις, περιλαμβάνεται συχνά στις μελέτες της Ζώνης του Γκουλντ, αλλά δεν αποτελεί καθιερωμένο τμήμα της ζώνης λόγω της μεγάλης αποστάσεως της.

Σύμφωνα με εκτίμηση του 2009 η Ζώνη Γκουλντ σχηματίστηκε 30 εκατομμύρια έτη πριν όταν μια ποσότητα σκοτεινής ύλης συγκρούστηκε με το μοριακό νέφος της περιοχής. Υπάρχουν επίσης στοιχεία για παρόμοιες ζώνες Γκουλντ σε άλλους γαλαξίες.

Παραπομπές
----------

1. ↑  Sir Patrick Moore, επιμ. (2002) [1987]. *Astronomy Encyclopædia* (Revised έκδοση). Great Britain: Philip's. σελ. 164.
2. ↑  «The Gould Belt». *The GAIA Study Report*. Αρχειοθετήθηκε από το πρωτότυπο στις 4 Αυγούστου 2003. Ανακτήθηκε στις 18 Ιουλίου 2006.
3. ↑  «Gould Belt». *The Encyclopedia of Astrobiology Astronomy and Spaceflight*. Ανακτήθηκε στις 18 Ιουλίου 2006.
4. ↑  "Orion's dark secret: Violence shaped the night sky", New Scientist, 21 Nov. 2009, pp. 42–5.
5. ↑  Bekki, Kenji (2009). «Dark impact and galactic star formation: origin of the Gould belt». *Monthly Notices of the Royal Astronomical Society: Letters* **398** (1): L36–L40. doi:10.1111/j.1745-3933.2009.00702.x. Bibcode: 2009MNRAS.398L..36B. Αρχειοθετήθηκε από το πρωτότυπο στις 2012-12-08. .

Εξωτερικοί σύνδεσμοι
--------------------

* The Spitzer Gould Belt Survey
* Map of the Gould Belt
* 3D evolution of the Gould Belt
* Gould Belt - Astronoo

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Τοποθεσία της Γης στο Σύμπαν |
| --- |
|  |
| Ταξινόμηση | 
Γη → Ηλιακό σύστημα → Τοπικό Διαστρικό Νέφος → Τοπική Φυσαλίδα → Ζώνη Γκουλντ → Βραχίονας του Ωρίωνα → Γαλαξίας → Υποομάδα γαλαξιών του Γαλαξία → Τοπική ομάδα γαλαξιών → Τοπικό φύλλο ομάδων γαλαξιών → Υπερσμήνος της Παρθένου → Υπερσμήνος της Λανιακέα → Παρατηρήσιμο σύμπαν → Σύμπαν |
|  |
| Σχετικά | 
* Ωχρή κυανή κουκκίδα
* Χρυσός δίσκος του Βόγιατζερ
* Χρυσή πλάκα του Πάιονηρ
* Κατάλογος πλησιέστερων γαλαξιών
* Κατάλογος των πιο απομακρυσμένων αστρονομικών αντικειμένων
* Κατάλογος των μεγαλύτερων κοσμολογικών σχηματισμών
 |
|  |
| 
**Πύλη Πύλη:Αστρονομία** |

 |